22.9.2022 г.
BG
Официален вестник на Европейския съюз
C 363 A/11
За да изготви списъците на издържалите конкурса, конкурсната комисия ще провери досиетата на кандидатите с най-високи оценки по низходящ ред на оценките, докато бъде достигнат изискваният брой на успешно издържалите конкурса кандидати за всяка област.
Досиетата на останалите кандидати няма да бъдат проверени.
Поради това списъците на издържалите конкурса по области ще съдържа единствено имената на отговарящите на условията кандидати, които са получили изисквания минимум на всички тестове, както и най-високите общи оценки (от общо 170 точки) на тестовете за оценка на общите компетенции и на свързаните с областта компетенции.
Тук числото 170 представлява сборът на най-високите възможни оценки от тестовете за оценяване на общите компетенции (70) и от свързаното с областта интервю (100).
Имената в списъка ще бъдат подредени по азбучен ред.
Списъците на издържалите конкурса ще бъдат предоставени на службите за наемане на работа.
Всички кандидати, които са положили тестовете в рамките на центъра за оценяване, ще получат паспорт на компетенциите, съдържащ качествена обратна информация от конкурсната комисия.
Паспортите на компетенциите на успешно издържалите конкурса кандидати ще бъдат предоставени и на службите за наемане на работа.
Включването в списък на издържалите конкурса кандидати не предоставя право на наемане на работа, нито гаранция за наемане на работа. 5.
РАВНИ ВЪЗМОЖНОСТИ И РАЗУМНИ УЛЕСНЕНИЯ
EPSO се стреми да прилага политика на равни възможности спрямо всички кандидати.
Кандидатите с увреждане или отклонение в здравословното състояние, което може да се отрази на способността им да се явят на тестовете, следва да посочат това във формуляра си за кандидатстване и да следват процедурата за искане на разумни улеснения, както е описано в Общите правила, приложени към настоящото обявление (вж. приложение III, раздел 1.3).
След като разгледа исканията на кандидатите, както и съответните удостоверителни документи, EPSO може да предостави разумни улеснения, когато счете това за необходимо.
Повече информация за политиката на равни възможности на EPSO и за това как се подава искане за разумни улеснения е публикувана на уебсайта на EPSO.